Koos Kombuis op randjie van uitbrand voor CD | SARIE
Koos is die rapper Snotkop se grootste inspirasie. Die twee het onlangs saam verskyn in die musiekvideo van "Cool soos Koos Kombuis", die eerste snit van Snotkop se nuwe album, HKGK, wat onlangs bekend gestel is. Dit was een van Snotkop se grootste drome om met Koos, sy held van kindertyd, saam te werk.
"Ek was omgeboul toe hy my vra of ek saam met hom op die video wil sing. Wat 'n kompliment,'' vertel Koos.''Toe ons van aangesig tot aangesig gesels het, kon ek agterkom dit was nie net 'n publisiteitsfoefie nie, hy het dit bedoel.''
"Ons het diep gesprekke gehad. Ek is gemaklik by hom, hy is intelligent, nuuskierig en geesdriftig," laat Koos val.
Hy is veral ingenome daarmee dat Snotkop sy werk en sy private lewe skei. "Ek wens ek het op 'n jonger ouderdom al oor die dinge gedink."
"Ek was baie verbaas. Aanvanklik het ek gedink dit kos sowat R100 000 om 'n CD te maak, maar toe vind ons uit dit is nader aan R300 000 om 'n ordentlik produk te vervaardig."
"Ek sal eers begin asemhaal as ons oor die R200 000-merk is," vertel Koos.
"Ek is ook besig om my musiekwortels te ontdek deur die klanke van onder meer Tribal Echo, en die Soet Stemme en die Langbroeke van Solms Delta."
– As jy geld wil bydra, kan jy 'n getekende album oor die pos ontvang en jou naam sal as donateur in die albumboekie verskyn. Bestel die album by http://jumpstarter.co.za/campaigns.koos-kombuis-cd/